
C>um  multa  sin l f quae  tuendae  hominis  sanitati  conducant, 
tum  nihil  salubrius  et  praestantius,  quam  si  corpus  motu 
exerceat  suae  naturae  accommodato.  Nimia  enim  quiete 
sanitati  nostrae  nihil  potest  esse  infensius,  quoniam  vires 
motrices  et  eae,  quae  movendae  sunt,  partes  torpore  affi- 
ciuntur. Nam  musculorum,  qui  propria  motus  instrumenta 
suat,  efficacia,  nisi  iusto  modo  agitantur,  languente  vi  vi- 
tali, magnopere  diminuitur,  quin  imo  diuturnitate  tempo- 
ris ita  suffocatur,  ut  articuli,  rigescentibus  per  otium  liga- 
mentis, axungia  coeunte,  aptitudinem  ad  motum  amittant, 
unde  totius  demum  corporis  impotentia  enascitur. 


A 


Maximum  sane  conservandae  salutis  praesidium  in  eo 
consistit,  ut  secretiones  et  excretiones  liberae  sint  atque  ex- 
peditae. Ad  hoc  autem  requiritur,  ut  sanguis  motu  aequa- 
bili et  bene  temperato  per  totum  corpus  circumferatur,  id 
quod  commode  fieri  nequit,  nisi  motus  muscularis  accedat. 
Sanguinis  enim  circuitus,  solis  commissus  vitae  viribus  et 
extraneis  his  destitutus  motus  muscularis  suppetiis,  per  vasa 
minora  primum,  dein  per  universum  systema  sanguineum 
languescit:  unde  humorum  stagnatio,  accumulatio,  invisca- 
tio,  caloxds  nativi  imminutio,  secretionum  ac  excretionum 
impedimenta,  et  quae  ex  his  oriuntur,  mala  quamplurima 
sequuntur. 

Atque  in  primis  ex  hoc  fonte  ortum  ducit  nimia  humo- 
rum nutritiorum  et  sanguinis  abundantia  atque  obesitas,  qua 
fit,  ut  vasa  maiora,  minoraque  supra  modum  impleantur  et 
expandantur,  atque  natura  nimia  hac  humorum  mole  ac 
sarcina  gravata  eos  subigere,  beneque  miscere  nequeat.  Hinc 
istiusmodi  plenitudini  saepe  intra  breve  spatium  succedere 
solet  cacochymia  iners,  glutinosa,  aquosa,  frigida,  univer- 
sum corpus  inundans,  qua  nimia  laxitas,  mollities,  flexilitas 
solidis  inducitur,  vis  vitalis  torpet,  vigor  nerveus  perit; 
colluvies  tandem  serosa,  leucophlegmatia,  hydrops  varius, 
pigritia  ad  motus,  sensuum  hebetatio,  civcciaBtio-icc , omnium 
denique  functionum  sufFocatio  nascitur* 


Sub  exercitio  autem  musculari  stagnantia  moventur, 
fluentia  propelluntur,  mutua  solidorum  fluidorumque  inter 
se  actio  intenditur,  et  sanguis  in  venis  retardatus  copia  ac 
impetu  maiore  protruditur.  Inde  cordis  vigor  et  respiratio 
incitatur,  atque  arteriarum  properantur  motus  per  unirer- 
sum  corpus.  Continuata  igitur  motu  adaequato  corporis 
exercitatione  vires  vitales,  quibus  humores  circumducuntur, 
quaquaversum  animantur  et  roborantur,  calor  augetur,  et 
omnes  secretiones  et  excretiones  ad  sanitatis  normam  expe- 
diuntur et  promoventur. 

* 

Atque  praesertim  perspiratio,  quae  utilissima  non  modo, 
sed  pernecessaria  corporis  functio  est,  inde  egregie  adiuva- 
tur.  Quantam  autem  haec  excretio  cum  in  tuenda  sanitate, 
tum  in  morbis  arcendis  vim  habeat,  ex  eo  colligitur,  quod 
secundum  Sanctorii  calculum,  qui  hac  de  re  accuratissime 
et  eximie  scripsit,  atque  copiosissima  experimenta  fecit,  per 
insensibilem  perspirationem  plus  intra  diem  evacuetur,  quam 
reliquae  excretiones  omnes  e corpore  evehunt;  unde  patet, 
debilitata  vel  impedita  hac  cutis  functione  plnra  mala  con- 
sequi. Aucta  autem  transpiratio  plurimum  prodest  et  gravi- 
tati corporis  multum  detrahit,  quia  magna  humorum  quan- 
titas difflatur.  Praeclare  Sancto rius  exercitio,  inquit,  cor- 
pora leviora  fiunt;  omnes  enim  partes,  praecipue  musculi 

et  ligamenta,  motu  ab  excrementis  purgantur,  perspirabile 
ad  exhalationem  praeparatur  et  spiritus  tenuiores  fijunt  *). 


Magnum  praeterea  et  multi  varium  motus  affert  a diu* 
mentum  iis  organis,  quibus  alimenti  coctio,  defaecatio,  dis- 
tributio, assimilatio  perficitur,  ut  nutritionis  opus  feliciter 
exequatur*  Nimio  enim  otio  primae  digestionis  officina  pes- 
sime afficitur,  tum  maxime,  si  abdominis  viscera  etiam  prono 
corpore  sedenti  comprimantur , atque  alimenti  copia  et  qua- 
litas vitae  sedentariae  haud  respondeat.  Nam  haec  naturae 
operatio  respiratione  vegeta,  motu  externo  et  commoda  suc- 
cussione adiuvari  debet,  ne  alimentum  imperfecte  coquatur, 
mora  longiore  corrumpatur  et  faeces  accumulentur.  Ilinc 
ex  vita  desidi  chylus  vario  modo  vitiatus,  ructus,  flatus, 
spasmi,  anxietates,  alvi  tarditas,  anorexia,  organorum  dige- 
stionis imbecillitas,  mesenterii  obstructio,  aliaque  mala  mul- 


tiplicia originem  trahunt. 

Praeter  haec,  quoniam  circulatio  sanguinis  infirmatur, 
humorum  congestio  fit  et  stagnatio,  atque  sanguis  tarde 
motus,  rarius  pulmonum  aere  animatus,  nec  salutari  cordis 


*)  lib.  de  motu  et  quiete  §. 


vi  incitatus,  vitium  quoque  contrahit,  et  systema  venae  por- 
tarum, splen,  hepar,  reliquaque  viscera  infarciuntur,  ita  ut 
bilis  denique  vitietur,  et  cachexia,  scorbutica  dispositio,  icte- 
rus, hydrops,  malum  hypochondriacum  ac  alii  id  genti3 
morbi  inde  producantur.  Mirum  igitur  non  est,  cur  ho- 
mines laboribus  dediti  a multis  gravibus  ac  chronicis  passio- 
nibus, obstructionibus  nimirum,  ventris  inflatione,  obesitate, 
calculo,  podagra,  arthritide,  affectione  hypochondriaca,  scor- 
buto,  hydrope  etc.  plerumque  immunes  vitam  degant. 

Ex  omnibus  his  intelligitur,  quare  unanimi  medicorum 
suffragio  iusta  et  moderata  corporis  exercitatio  tam  in  cu- 
stodienda sanitate,  quam  in  morbis  avertendis,  tanquam  prae- 
stantissimum  remedium  celebretur,  a quo  eximia  prorsus 
beneficia  in  corpus  humanum  redundent.  Si  homines,  ait 
Sanctori u s * **)),  exercitio  ac  labore  uterentur,  carere  possent 
multis  medicis  et  medicamentis.  Verulamius  quoque  mo- 
net, vix  aliquam  in  morbum  inclinationem  inveniri,  quae 
non  e::ercitatione  quadam  propria  corrigi  possit*0;.  Non 
autem  corpori  solum,  verum  etiam  ipsi  animo  languenti  et 


*)  loc.  cir. 

**)  Lib.  IV.  de  augm.  scieni.  c.  i. 

aegrotanti  magno  praesidio  est;  cum  enim  motus  in  uni- 
verso corpore  effectus  insigniter  salubres  producat,  fieri  non 
potest,  quin  ipse  quoque  animus  ob  intimam,  qua  corpori 
coniunctus  est,  consociationem  aliquid  mutationis  inde  sen- 
tiat, Hinc  satis  apposite  Platinus  scribit:  Stomachus 
motu,  in  quo  calor  inest,  ad  appetitum  excitatur,  et  mens 
ad  cognitionem  rerum  occultarum  et  mirabilium  celerior  et 
acutior  redditur®).  Mirum  quoque  est,  inquit  Plinius, 
quam  animus  agitatione  et  motu  corporis  excitetur *)  **).  Et 
Seneca  affirmat,  quod  eorum  animus,  qui  aperto  aere  am- 
bulant, sese  attollat  ***). 

Sed  variae  sunt  motus  species,  de  quibus  nunc  sermo 
instituendus  est. 


De  multiplici  corpus  salutariter  exercendi 

methodo. 

Ad  motus  species  referri  debent  deambulatio  in  plano, 
ambulatio  maxime  per  acclivia,  cursus,  equitatio,  globorum 


*)  Lib.  de  tuend.  valetud.  p.  145. 

**)  Epist.  6,  lib.  x. 

s 

***)  de  tranquill.  anim.  Lib.  1.  p.  56.  c 


/ 


lusus,  palaestra,  navigatio,  pilae  parvae  lusus,  saltatio,  ve- 
ctura, gestatio,  venatio,  peregrinatio,  sermo,  clamor  et  mo- 
tus, qui  manuum  agitatione  peragitur.  Ilorum  omnium  le- 
vissima species  est  deambulatio  in  plano,  quae  post  cibum 
assumtum  leniter  instituta  nullam  omnino  noxam  affert,  et 
iiteratis  non  solum  maxime  proficua  est,  sed  in  stomachi  vi- 
tiis etiam  commendari  meretur. 

Cursus,  pilae  parvae  lusus  ac  saltatio,  cum  vehemen- 
tiori  motu  peragantur,  plethoricis  praecipue  ac  iis,  quibus 
vasa  sanguifera  teneriora  et  qui  ad  liaemoptysin  inclinant, 
nec  minus  phthisicis,  gravidis,  debilibus  nocent. 

Equitatio  in  leniorem  gradariam  et  graviorem  seu  suc- 
cussantem  merito  distinguenda  est.  Illa  huic  salubritate 
anteponenda  est;  nihilominus  tamen  iis  hypochondriacis,  qui 
obstructione  viscerum  abdominalium  laborant,  conducit  suc- 
cussa tio  , quoniam  maximus  impetus  ventrem  inprimis  infe- 
riorem ferit,  unde  non  modo  mesenterii  et  intestinalium 
glandularum  obstructiones  reserantur,  sed  et  stases  humorum 
in  minimis  vasis  discutiuntur.  Praeterea  ventriculi  et  inte- 
stinorum robur  augetur,  et  sanguini  pristinus  vigor  resti- 


tuitur. 


Lenis  autem  et  gradaria  equitatio,  quia  omnes  partes 
aequali  nisu  et  molu  aguntur,  citra  ullum  virium  decremen- 
tum ac  lassitudinem  universo  corpori  magnam  utilitatem  af- 
fert; perspira  tio  enim  quam  commodissime  promovetur,  san- 
guinis circuitus  salutariter  augetur,  edendi  cupiditas  excita- 
tur, et  ipsa  mentis  alacritas  extollitur.  Haec  igitur  corpus 
movendi  ratio  a medicis  celeberrimis  plurimi  aestimata  est. 
A tque  praeprimis  Syden  hamus  illam  iis  homi  nlbus , qui 
dispositione  phthisica,  scorbutica  et  cachectica  male  multati 
sunt,  magnopere  commendat.  Pulmones  enim,  aliaque  vis- 
cera  imbecilliora  respiratione  leniter  aucta  et  motu  hoc  molli, 
grato  et  placido  insigniter  roborantur. 


Vectura,  quoniam  viscerum  compagem  molli  concussione 
agitat  et  hac  ratione  humorum  decubitus  et  stagnatienem, 
quae  vasis  venae  portae  admodum  familiares  sunt,  resolvit  et 
dissipat,  hypochondriacis  singulariter  accommodata  est  et 
corpus  a diuturnis  praesertim  morbis  vindicat.  Expedit 
etiam  iis,  qui  ob  magnam  corporis  debilitatem,  viriumque 
iacturam  motum  vehementiorem  sustinere  nequeunt. 


Peregrinatio  ad  iuvandam  sanitatem  omnibus  fere  corpo- 
ris exercitiis  longe  antecellit,  si  in  loca  opportuna,  aere  sa- 
lubri temperata  et  amoenitate  situs  ineunda  suscipitur,  quia 

non  solum  cum  continuo  motu,  sed  cum  gratissima  etiam 
animi  relaxatione  et  recreatione  coniuncta  est;  animus  enim, 
dum  frequens  novarum  rerum  varietas  oculos  pascit,  a gra- 
vioribus curis  avertitur  et  mirifica  delectatione  afficitur. 

i 

Ad  peculiarem  quoque  motus  speciem  pertinet  sermo 
seu  clarae  vocis  exercitium;  vocis  enim  contentione  non 
modo  respiratio  intenditur  et  sanguis  citatiore  cursu  per  pul- 
mones movetur,  sed  etiam  sanguinis  circuitus  per  univer- 
sum corpus  acceleratur  et  ideo  calor  et  perspiratio  augetur. 
Haec  vocis  exercitatio  iis  praesertim,  qui  studiis  vacant, 
valde  accommodata  est,  quia  stomachi  vitiis,  quibus  serii 
Musarum  cultores  plerumque  obnoxii  sunt,  opitulatur,  quin 
meditationem  intercipat.  Etenim  inter  locutionem  uberior 
fit  succi  salivalis  affiuxus  et  repetita  diaphragmatis  commo- 
tione abdominis  viscera  leniter  conquassantur,  id  quod  ad 
discutiendas,  siquae  adsunt,  humorum  stagnationes  perquam 
utile  est.  Vocis  exercitatio,  ait  Hippocrates,  a coena 
valde  commoda  est,  et  ea  repletus  utatur*).  Egregie  quo- 
que suam  hac  de  re  sententiam  ita  exponit  Flutarchus: 
Usus  sermonis  voce  pronunciali  quotidianus  mirum  dictu 


* *)~lib.  III.  de  diaeta  §.  23.  et  de  insomniis  §,  3. 

quamntile  sit  genus  exercitationis  non  ad  sanitatem  duntaxat, 
sed  et  ad  vires,  non  quidem  athleticas  eas,  aut  quae  carnes 
augeant,  sed  quia  principibus  corporis  membris,  penes  quae 
vitae  potissimum  facultas  est,  naturale  robur,  verumque 
vigorem  ingenerat 

At  vero  quemadmodum  moderata  vocis  exercitatio  ap- 
prime fructuosa  est  sanitati,  ita  nimia  vocis  intensio  et  sine 
ulla  intermissione  continuata  capiti  praesertim  atque  pulmo- 
nibus infesta  est,  quia  sanguis  nimio,  quam  par  est,  impetu 
ad  haecce  organa  urgetur.  Quam  ob  rem  plethorici,  sangui- 
nei et  ii,  qui  ob  imbecillitatem  pulmonum  ad  phthisin  et 
haemoptysin  proni  sunt,  a nimia  sibi  vociferatione  caveant» 

Frictio  senibus  maxime  et  languentibus  commoda  est; 
cutis  enim  poros  aperit,  aucloque  calore  maiorem  sanguinis 
influxum  allicit,  et  sanguinem  attenuando  eius  cursum  acce- 
lerat, atque  perspirationem  opportune  promovet.  Neque 
minus  amica  est  ventriculo  et  debilitatae  digestioni  egregie 
succurrit.  Frictiones  autem  frequenter  instituendae  sunt 
molles  ac  prolixiores,  ita  ut  per  universam  cutim  blandus 
calor  provocetur. 


*)  Opp9  Tom,  II.  p.  130. 


Gestatio  denique,  omnium  exercitationum  mollissima, 
imbecillibus  potissimum  et  gravi  ac  longo  morbo  ita  infir- 
matis, ut  ob  virium  iacturam  se  ipsos  movere  nequeant,  ap- 
tissima et  quam  maxime  conveniens  est.  — His  expositis  de 
iusto  harum  exercitationum  moderamine  adhuc  quaedam  tiro- 
nenda  restant. 


Monita  et  praecepta  circa  usum  harum  exer- 
citationum aci  sanitatis  normam  mode- 
randum. 

Cum  hae  motus  species,  de  quibus  hucusque  disserui, 
valde  diversae  sint,  vehementiores  nimirum,  temperatae  et 
leniores;  medici  prudentis  est,  pro  rerum  et  corporum  di- 
versitate convenientem  eorum  usum  suadere,  vel  noxium  ab- 

usum  dissuadere;  praestantissimum  enim  quodvis  remedium, 
nisi  opportuno  tempore,  ordine  ac  regimine  cum  prudentia 
adhibeatur,  nocumentum  magis,  quam  emolumentum  sanitati 
afferre  potest. 


Cum  homines  ratione  temperamenti,  aetatum,  virium, 
habitus  corporis,  anni  temporum,  victus  et  climatis  insigni- 
ter differant;  hinc  cuivis  homini  adaequati  corporis  motio 

quaerenda  ac  indaganda  est,  quae  liberum  et  aequabilem  san- 
guinis circuitum  iuvet,  quae  vires  alat,  neutiquam  vero  de- 
fatiget aut  destruat.  Ita  robusta  corpora  ac  duro  victui 
assueta  graves  et  laboriosos  motus  citra  ullum  incommodum 
ferre  possunt,  qui  imbecilliores  maiorem  in  modum  debi- 
litant. Id  generaliter  notandum  est,  moderatam  corporis 
exercitationem  naturae  maxime  optabilem,  immoderatam  ve- 
ro ipsi  mirum  quantum  exosam  esse. 

Ingestorum  inprimis  potissima  ratio  habenda  est?  ut  eorum 
quantitati  motuum  concitatio  exacte  respondeat;  qui  enim 
multis  laboribus  perfungitur,  eum  plus  comedere,  et  qui 
plus  comedit,  eum  frequentiori  motu  corpus  exercere  opor- 
tet: qui  vero  parcius  laboribus  vacant,  iis  liberalior  cibo- 
rum usus  interdicendus  est.  Verissimum  ideo  Hippocra- 
tis est  effatum:  Qui  comedit,  sanus  esse  non  potest,  nisi 
laboret  Mensura  igitur  ac  proportio  laborum  ad  cibo- 

rum multitudinem  pro  diversa  corporum,  respectu  staturae, 
aetatis,  anni  temporum  ac  situs  regionum  constitutione  probe 
dimetienda  est.  Sapienter  hac  de  re  Hippocrates  iia  iudi- 
cat:  Contrarias  inter  se  vires  habent  cibi  ac  labores.  Verum 


*)  Lib.  Epidem.  fu 


V,  / 


13 


inter  se  mixti,  conferunt  ad  sanitatem:  labores  enim  ea,  quae 
insunt,  consumere  solent,  cibi  autem  et  potus  ea,  quae  eva- 
cuata sunt,  explent  *). 

Ii , qui  succis  pleni  sunt  et  Iiumiditate  turgent,  maiori 
et  constantiori  motu  perfungi  debent:  macilenti  autem  et  in 
quibus  velocior  sanguinis  cursus  obtinet,  parcioribus  labori- 

i 

bus  exerceantur  oportet.  Id  in  foeminis  quam  maxime  con- 
spicuum  est,  quae.  Immitia  utplurimum  temperie  praeditae, 
saniorem  longe  minusque  valetudinariam  vitam  degunt,  si 
paulo  liberiori  motu  corpus  ventilant,  quam  si  vitam  colunt 
sedentariam.  Gravidae  praecipue,  si  moderato  motu  utuntur, 
melius  valent,  quam  quae  continuo  otio  indulgent.  Exer- 
citio enim  corporis  ea  consumuntur  recrementa,  quae  in 
otiosis  accumulata  et  matri  et  infanti  molestiam  pariunt.  Ne- 
que minus  nutrices,  quae  motu  ac  labore  corpus  circum- 
agunt, salubrius  lac  infanti  praebent,  quam  quae  continuo 
in  cubiculo  detinentur  otiosae.  Quemadmodum  autem  humi- 
dis  et  spongiosae  carnis  hominibus  saluberrima  est  temperata 
exercitatio,  ita  haec  siccioribus  et  macilentis  minus  accom- 

modata  haberi  debet.  Hac  de  causa  Aristoteles  pingui- 


*)  Lib,  I,  de  diaeta  t. 


— *4  — 

bus  ac  obesis  vehemens  suadet  corporis  exercitium,  ut  pros- 
pera sanitate  fruantur  *).  Et  Hippocrates  corpulentis  iti- 
nera velociora  imperat;  graciles  vero,  iter  facturos,  ut  lenti* 
passibus  incedant,  hortatur 

At  vero  alia  quaestio  haec  est:  Utrum  motus  ante  vel 
post  prandium  et  coenam  suscipiendus  sit?  Gravissimi  au- 
ctores, in  quibus  Hippocrates  et  Galenus  praestant,  in 
eo  consentiunt,  exercitationem  corporis  semper  ante  cibo- 
rum assumtionem  summa  cum  utilitate  institui  et  tempora 
idcirco  motui  celebrando  maxime  idonea  esse  matutinum  ac 
circa  vesperam  et  quod  cibum  proxime  antecedit,  quoniam 
in  hisce  temporibus  digestione  peracta  id,  quod  adhuc  recre- 
mentitium  in  corpore  sit,  perspirationis  ope  quam  commo- 
dissime dissipari  ac  difflari  possit.  Illam  contra  corporis  agi- 
tationem, quae  sumtum  cibum  statim  subsequitur,  magno 
cum  incommodo  coniunctam  esse  affirmant,  quia  motu  vehe- 
mentiori  alimenta  maturius,  quam  par  est,  ex  ventriculo 
praecipitantur  et  perspiratione  inutiliter  aucta,  qua  vis  dige- 
stiva  laeditur,  debita  eorum  solutio  ac  digestio  impeditur. 


*)  Lib.  III,  de  part.  animal, 
Lib,  de  diaeta 


Experientia  quoque  hoc  comprobare  videtur;  equitatione 
enim  vel  vectione  a prandio  instituta  id  fleri  solet,  ut  cibi 
ad  duodenum  ac  ventriculum  regurgitent,  unde  flatus  et  ru* 
ctus  procreantur,  et  stomacho,  praesertim  in  hypochondria- 
cis, tunc  maxime,  si  pinguia  et  acida,  vinumque  in  prandio 
assumserint,  ardorem  et  angustiam  inducunt. 

Magna  quoque  in  alvo  reseranda  motus  vis  est  et  effica- 
cia, si  debito  tempore  et  iusto  moderamine  instituatur.  In- 
tensior autem  corporis  exercitatio  alvi  deiectionem  nunquam 
praecedere  debet,  quia  hoc  motu  humores  ad  corporis  ambi- 
tum propelluntur  et  intestina  exsiccantur.  Hanc  ob  rem  iis, 
qui  alvum  iusto  fluxiorem  habent,  labor  ac  motus  apprime 
convenit.  Id  proinde  frequenter  accidit,  ut  iis,  qui  alvo 
liquidiore  et  fere  diarrhoeica  laborant,  si  peregrinentur,  alvus 
siccescat  et  constipetur.  Eadem  ex  causa  rustici  aliique,  qui 
duro  labore  corpus  exercent,  alvum  sicciorem  et  duram 
habent. 

Id  etiam  bene  animadverti  debet,  motum  primo  lentio- 
rem aggrediendum  esse,  qui  postea  sensim  accelerari  potest; 
omnis  enim  subita  mutatio  minus  tuta  est,  quod  autem  pe- 
d e tenti  m et  per  gradus  peragitur,  absque  periculo  plerum- 
que suscipi  potest:  ita,  si  a diuturna  quiete  fortior  corporis 


commotio  lentatur,  sanitati  plus  obesi,  quam  prodest,  quia 
sanguis  crassus  et  copiosus,  vehementi  agitatione  impulsus, 
per  minima  vasa  difficulter  traiicitur,  dumque  restagnat,  vel 
ad  vicina  vasa  regurgitat,  dolores  vasorumque  tensiones  cum 
insigni  corporis  languore  oriuntur. 

Ut  autem  motus  omni  ex  parte  sanitati  conferat,  sub 

aere  sereno  ac  temperato  eum  celebrare  oportet,  qualis  dua- 

♦ 

bus  horis  post  solis  ortum  et  ante  eius  occasum  observari 
solet;  aer  vero  calidus  vel  nimis  frigidus  salubri  corporis 
exercitationi  neutiquam  accommodari  debet.  Aer  quidem 
serenus  et  temperatus  iam  per  se  optimum  vitae  pabulum  ac 
sanitatis  praesidium  constituit;  maior  tamen  utilitas  accedit, 
si  motus  opportunus  consocietur.  Atque  inprimis  quaelibet 
aeris  intemperies  vitanda  est;  aere  enim  immoderate  incale- 
scente si  fortior  motus  adhibetur,  sanguis  accenditur,  per- 
spira lio  plus  iusto  augetur  et  corpori  debilitas  inducitur,  alia- 
que mala  accersuntur.  Cavere  itaque  necesse  est,  monente 
Hippocrate,  a sole  meridiano,  tempore  praesertim  aestivo; 
mane  autem  ac  vesperi  institutae  corporis  commotiones  sani- 
tatem egregie  adiuvant. 

Frigus  non  minus  nocet,  ita  ut  corpus,  dum  fortiori 
motu  exagitatur,  nunquam  aeri  frigido  committendum  sit, 

ne  cessante  motu  frigus  rarefactos  et  expansos  cutis  poros 
subiens  *=t  solidis  et  fluidis  perniciem  afferat.  Ouam  ob  rem 
Hippocrates  dissuadet  motus  mane  et  vesperi,  frigido 
coelo  existente  , neque  minus  corporis  damnat  exercitia,  quae 
circa  flumina,  stagna  aut  nives  peraguntur.  Etenim  frigus 
non  tam  in  ipso  motu,  quam  post  illum  pertimescendum 
est,  quando  nempe  corpus  diutius  in  eo  detinetur.  Motus 
autem  incitatior  hieme,  quam  aetate  conducibilior  est:  unde 
Hippocrates  praeclare  scribit:  Qui  exercitio  utuntur,  hie- 
me currere  debent,  aestate  vero  parum,  currere  autem  mi- 
nime, sed  multum  deambulare,  secundum  ventum  et  frigus. 

Motus  porro  gradatim  taxndiu  augendus  est,  donec  per- 
spiratio  liberior  et  uberior  reddatur;  imo  non  raro  condu* 
cit,  ut  et  sudor  per  universum  corpus  proliciatur,  partesque 
extremae  sanguine  et  calore  turgeant.  Motu  autem  exacto 
et  sudore  largius  profluente  corpus  in  temperato  aere  linteis 
calefactis  abstergendum  et  perspiratio  omni  modo  promovenda 
est.  Aere  enim  frigidiori  intra  corpus  motu  calefactum  ad- 
misso metus  est,  ne  graves  inflammationes , rheumatismi  et 
catarrhi  pertinaces  atque  febres  periculosae  arcessantur.  Lon- 
ge autem  perniciosior  est  frigida  potio  corpori  calefacto  in- 
gesta, quia  frigus  facillime  in  poros  venarum  calore  dilata- 
tos sese  insinuans  spasmodicas  non  solum  constrictiones,  ve- 

C 

✓ 


nim  etiam  subitas  sanguinis  stases,  ac  proinde  acerbas  in- 
flammationes viscerumque  obstructiones  producere  potest.  Id- 
circo semper  praestat,  potum  magis  calidum,  quam  frigidum 
assumere,  et  corpus  paulo  diutius  in  lecto  detinere,  ut  salu- 
taris perspiratio  promoveatur. 

Motu  denique  intensiori  celebrato  id  praeterea  caven- 
dum est,  ne  confestim  cibi  excipiantur;  sed  per  horae  dimi- 
dium exspectare  utilius  est,  usque  dum  turbatio  corporis  ve- 
hementi ori  motu  incitata  paulum  sedata  atque  mitigata  fue- 
rit, ne  ipsa  digestio  viribus  motu  exhaustis  et  fracto  ventri- 
culi robore  insigne  detrimentum  capiat. 

I. 

Sanguis , qui  ad  cerebrum  defertur , non  -purior  est  illo , qui 
ad  alias  corporis  partes  traducitur . 

II. 

levior  et  rarior  obest , densior  et  gravior  prodest  respU 
rationi . 

v 

III. 

J/iVic  ii,  qui  pulmonum  debilitate  laborant f asthmatici , phthU 

\ 

sici,  haemoptoici  etc.  a leviore  aere  maxime  periclitantur . 

IV. 

'Morbi  militibus  plerumque  magis  insidiantur  in  stativis  et 
hybernis  y quam  in  castris  aprico  aere  perflatis . 


i 

y. 

Sana  et  vegeta  mater  infantem  vegetum  et  bene  nutritum 
octavo  vel  septimo  quoque  mense  post  conceptionem  edere 
nequit , 

VI. 


Si  vero  graviditatis  tempore  morbus  vel  alia  incommoda  ac- 
cesserint; tunc  partus , quem  octavo  vel  septimo  mense 
edit , legitimus  pronuntiandus  est . 

VII. 


>1*2  dubitationem  igitur  de  partu  legitimo  dirimendam  dis- 
quisitione et  indicio  medici  opus  est . 


VIXI. 

* . * 

In  quacunque  colica  vehementiori  emollientia  suadenda  sunt ; 

XX. 

Encephalitis  a typho  quamplurimum  differt. 

